פדורה (כובע)

פדורה (Fedora) הוא סוג של כובע, אשר בדרך כלל עשוי לבד, שזכה להצלחה רבה במיוחד במחצית הראשונה של המאה ה-20, למרות שהוא הומצא עוד באמצע העשור הקודם. פדורה יכול להיות עשוי מצמר, קשמיר, או מעור ארנב או בונה.

הפופולריות של הכובע הרקיעה שחקים במהלך שנות ה-20 של המאה ה-20, ובסופו של דבר הוא הפך פופולרי יותר אף מכובע ההומבורג.

בתחילת המאה ה-21 הפך הפדורה פופולרי בקרב היפסטרים.

יהודים חרדים רבים לובשים כובעי פדורה שחורים בסגנון המכונה מגבעת קנייטש.

הפדורה בתרבות הפופולרית 
בתרבות הפופולריות, בשל התקופה בה הפדורה הפך לפריט אופנתי (שנות ה-20 עד שנות ה-50), הכובע הפך מזוהה עם גנגסטרים ועם תקופת היובש בארצות הברית. במחצית השנייה של שנות ה-50 הפדורה חדל להיות אופנתי כאשר סגנונות לבוש פחות פורמליים הפכו פופולריים.
 מייקל ג'קסון נהג לחבוש כובע פדורה בווידאו קליפים רבים לשיריו וזה הפך עם השנים לאחד מהפריטים המזוהים ביותר עימו.
 הסמל של חברת Red Hat (בין המפיצות הגדולות בעולם של מערכת הפעלה מבוססת לינוקס) הוא כובע פדורה.

דמויות בדיוניות שנוהגות לחבוש פדורה:
 דיק טרייסי - נהג לחבוש כובע פדורה צהוב
 אינדיאנה ג'ונס
 פרדי קרוגר
 במקור קלארק קנט נהג לעיתים רבות לחבוש כובע פדורה (כולל בסרט של סופרמן משנת 1978).
 דמויות רבות בסרטי פילם נויר נהגו ללבוש מעיל ופדורה - אחד מהדמויות הבולטות ביותר שעשתה זאת היא דמותו של המפרי בוגארט ב"קזבלנקה".

תמונות

קישורים חיצוניים

ערכים שבהם תבנית בריטניקה אינה מתאימה
כובעים